# LATVIJAS REPUBLIKAS MINISTRU KABINETA

# SĒDES PROTOKOLLĒMUMS

|  |  |  |
| --- | --- | --- |
| Rīgā | Nr. | 2019.gada \_\_.\_\_\_\_\_\_\_\_ |
|  |  |  |

\_\_ .§

**Informatīvais ziņojums**

**"Par Ministru** **kabineta 2019.gada 16.jūlija sēdes protokola Nr.33 95.§ 4.punktā dotā uzdevuma izpildi un turpmākajiem soļiem Eiropas Komisijas 2019.gada 6.jūnija formālajā paziņojumā pārkāpuma procedūras lietā Nr.2019/2012 konstatēto pārkāpumu novēršanai"**

1. Pieņemt zināšanai iesniegto informatīvo ziņojumu.
2. Atbildīgajām nozaru ministrijām saskaņā ar informatīvajā ziņojumā iekļauto publisko pakalpojumu apsekojumu nodrošināt Latvijas vienotajā pakalpojumu kontaktpunktā pieejamo publisko pakalpojumu kartīšu informācijas pārskatīšanu un aktualizēšanu – ar mērķi ne vēlāk kā līdz 2020. gada 28. februārim aktualizēt visu informāciju par atbilstošajiem publiskajiem pakalpojumiem:
   1. Aizsardzības ministrijai par 1. pielikuma 1.-2. pakalpojumu;
   2. Ekonomikas ministrijai par 1. pielikuma 3.-22. pakalpojumu;
   3. Finanšu ministrijai par 1. pielikuma 23.-38. pakalpojumu;
   4. Iekšlietu ministrijai par 1. pielikuma 39.-45. pakalpojumu;
   5. Izglītības un zinātnes ministrijai par 1. pielikuma 46.-49. pakalpojumu;
   6. Kultūras ministrijai par 1. pielikuma 50. pakalpojumu;
   7. Labklājības ministrijai par 1. pielikuma 51.-53. pakalpojumu;
   8. Satiksmes ministrijai par 1. pielikuma 54.-55. pakalpojumu;
   9. Tieslietu ministrijai par 1. pielikuma 56.-65. pakalpojumu;
   10. Veselības ministrijai par 1. pielikuma 66.-75. pakalpojumu;
   11. Vides aizsardzības un reģionālās attīstības ministrijai par 1. pielikuma 76.-89. pakalpojumu un 2. pielikuma pašvaldību unificētajiem pakalpojumiem;
   12. Zemkopības ministrijai par 1. pielikuma 90.-128. pakalpojumu.
3. Pakalpojumu turētājiem līdz 2020.gada 28.februārim jānodrošina, ka vienotajā pakalpojumu kontaktpunktā (latvija.lv) pieejamo pakalpojumu kartītēs atbilstoši 1.pielikuma sadalījumam publicētā informācija par pakalpojumu pieejama arī angļu valodā, saskaņā ar informatīvā ziņojuma 2.1. sadaļu.
4. Vides aizsardzības un reģionālās attīstības ministrijai informēt pašvaldības par nepieciešamību aktualizēt 2. pielikumā identificēto Latvijas vienotajā pakalpojumu kontaktpunktā publicēto neunificēto pakalpojumu aprakstus līdz 2020.gada 28.februārim, nodrošinot informācijas kvalitātes prasības atbilstoši informatīvā ziņojuma 2.1. sadaļai.
5. Pēc pakalpojumu kartīšu aktualizēšanas vienotajā pakalpojumu kontaktpunktā, 2.punktā minētajām nozaru ministrijām atbilstoši kompetencei līdz 2020.gada 15.martam iesniegt Ekonomikas ministrijā apkopošanai informāciju par 2.punkta izpildi.
6. Ekonomikas ministrijai līdz 2020. gada 15. maijam nodrošināt 5.punktā iesniegtās informācijas caurskatīšanu un nepieciešamības gadījumā noteiktā kārtībā iesniegt Ministru kabinetā informatīvo ziņojumu par pasākumu izpildes progresu un nepieciešamajām darbībām.
7. Visām tiešās valsts pārvaldes iestādēm, to pakļautībā un pārraudzībā esošajām iestādēm un pašvaldībām pastāvīgi informēt Ekonomikas ministriju par jaunām Latvijas vienotajā pakalpojumu kontaktpunktā izveidotajām pakalpojumu kartītēm atbilstoši Pakalpojumu direktīvas tvērumam.
8. Atbildīgajām ministrijām ziņojumā minēto uzdevumu izpildi nodrošināt piešķirto budžeta līdzekļu ietvaros.

Ministru prezidents Arturs Krišjānis Kariņš

# Valsts kancelejas direktors Jānis Citskovskis

Iesniedzējs:

Ekonomikas ministrs Ralfs Nemiro

Vīza:

Valsts sekretārs Ēriks Eglītis